जिले भर में योग शिविर के साथ लगेंगी योग क्लास
रायसेन|जिले भर में योग की कक्षाएं और योग शिविर आयोजित किए जाएंगे, ताकि लोगों को स्वस्थ्य रखा जा सके। इस संबंध में भारत स्वाभिमान ट्रस्ट की एक बैठक पाटनदेव स्थित मंगल भवन में आयोजित की गई। इसमें लोगों को योग का महत्व समझाने व योगासन सीखने का निर्णय लिया गया।
बैठक में बताया गया कि वर्तमान में भारत स्वाभीमान ट्रस्ट के लखन राजपूत, युवा ट्रस्ट के प्रभारी गिरजेश कुशवाह, पंतजली के प्रभारी वाईके साहू द्वारा योग शिविर व कक्षाएं लगाई जा रही है। इनमें लोगों को योगासान सिखाया जा रहा है। इनके द्वारा किए जा रहे कार्यों की बैठक में प्रशंसा की गई।
कार्यक्रम का शुभारंभ मां सरस्वती के चित्र पर माल्यार्पण कर किया गया। इस अवसर पर योग शिक्षकों को प्रमाण पत्रों का वितरण भी किया गया। कार्य्रकम में नगर पालिका अध्यक्ष जमना सेन का शाल श्रीफल भेंट कर सम्मान किया गया। इस अवसर पर पुष्पांजलि दीदी, राव साहब, राजेंद्र सिंह, विपिन भार्गव, रमेश शर्मा, सुनीता जैन, पार्वती शर्मा, पैजन सिंह भदौरिया, डॉ. जीपी विधोरिया, गोपाल चंदेल, जमना कुशवाह, डॉ. संतोष बंसल, गजेंद्र सिंह चौकसे, भैयालाल कुशवाह, राजेश ठाकुर, नीलेश कुशवाह, सौदान सिंह धाकड़, रोहित कुशवाह, रामगोपाल साहू सहित अन्य लोग उपस्थित रहे।
भारत स्वाभिमान ट्रस्ट की हुई बैठक।
hin_Deva hin_Deva hin_Deva hin_Deva hin_Deva